Diari Oficial de la Generalitat Valenciana


Sumari del DOGV 3202, del 12-03-1998 (1998/1545)

Notificació al restaurante Nan Kin, SL, de la resolució dictada en l'expedient 51/107/97.
-----------------------------------------------------------------------------------------

### Dades del document

Número de DOGV
:   3202

Data del DOGV
:   12-03-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/1545


Organisme emissor
:   Conselleria de Sanitat

Tipus de document
:   Anunci

Notificació al restaurante Nan Kin, SL, de la resolució dictada en l'expedient 51/107/97. [1998/X1545]
  
Com que no ha estat possible notificar a la persona interessada de manera personal i directa la Resolució del director general de Salut Pública, de 10 de desembre de 1997, recaiguda en l'expedient 51/107/97, es publica en el Diari Oficial de la Generalitat Valenciana, segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 16 de febrer de 1998.- El director general de Salut Pública: Francisco J. Bueno Cañigral.
  
Vist l'expedient sancionador 51/107/97, instruït per la Direcció Territorial de Sanitat de València al restaurante Nan Kin, SL, amb domicili a l'avinguda del Primat Reig, 143-baix de València, i el recurs ordinari que aquesta va presentar contra la Resolució de la Direcció Territorial, de data 11.06.97, en resulten els següents:
  
Fets
  
Primer
  
L'expedient s'inicià com a conseqüència de la inspecció practicada el dia 27 de novembre de 1996 pels inspectors pertanyents a l'àrea de salut de València a l'establiment restaurant Nan Kin que restaurante Nan Kin, SL, té en explotació comercial a l'avinguda del Primat Reig 143, de la localitat de València, en la qual es comprovà, com consta en l'acta nº 1.059 i en l'acta nº 41.878, que:
  
a) presència de superfícies de fusta;
  
b) no té aixeta de tancament no manual, sabó líquid i tovalles d'un sol ús;
  
c) no té protecció contra trencament en els tubs de llum de cuina;
  
d) els aliments no peribles s'emmagatzemen directament en terra;
  
e) no té servei higiènic de manipuladors.
  
Segon
  
Tramitat l'expedient amb el compliment de tots els tràmits i les garanties legals i reglamentàries es dicta una resolució de data 11.06.97, notificada el 21.07.97, en la qual s'estimen infringits els articles 35.a.1 de la Llei 14/86, General de Sanitat, l'article 2.1.1 del RD 1.945/83, de 22 de juny, així com:
  
- l'article 4.5 del RD 2.817/83, de 13.10: acció enumerada amb la lletra a); l'article 4.9 del RD 2.817/83: acció enumerada amb la lletra b); l'article 4.7 del RD 2.817/83: acció enumerada amb la lletra c); article 16.8 del RD 2.817/83: acció enumerada amb la lletra d); article 4.10 del RD 2.817/83: acció enumerada amb la lletra e).
  
I en conseqüència imposa a Restaurante Nan Kin, SL, les sancions pecuniàries següents: deu mil (10.000) pessetes per infracció de l'article 4.5; quinze mil (15.000) pessetes per infracció de l'article 4.9; deu mil (10.000) pessetes per infracció de l'article 4.7; deu mil (10.000) pessetes per infracció de l'article 16.8; i quinze mil (15.000) pessetes per infracció de l'article 4.10, tots ells del RD 2.817/83, de 13 d'octubre, d'acord amb l'article 36 de la Llei 14/1986, de 25 d'abril, General de Sanitat, i l'article 9 del Decret 44/1992, de 16 de març, del Govern Valencià.
  
Tercer
  
Contra aquesta resolució la interessada interposa recurs ordinari en el qual sol·licita l'anul·lació de les sancions imposades, segons les al·legacions següents:
  
- reparació de la totalitat de les deficiències
  
Davant d'aquests fets, són de consideració els següents:
  
Fonaments de dret
  
Primer
  
La competència d'aquesta Direcció General té el seu suport legal en l'article 20 del Decret 33/1997, de 21 de febrer, pel qual s'aprova el Reglament Orgànic i Funcional de la Conselleria de Sanitat, i en l'article 9 del Decret 44/1992, de 16 de març, del Govern Valencià, de competència sancionadora en infraccions sanitàries, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
La reparació de les deficiències no eximeix de la responsabilitat en què s'incórrega per la comissió de les infraccions imputades. No obstant això, i a l'efecte de la seua possible consideració per a minorar l'import de les sancions imposades, es va procedir a girar una nova visita d'inspecció que tingué lloc el 28 d'octubre de 1997. En aquesta es formalitza l'acta número 7.388, en la qual, amb l'excepció de l'habilitació dels serveis higiènics dels manipuladors, no s'havia corregit cap altra de les deficiències reflectides en l'acta que suporta l'expedient sancionador.
  
En conseqüència només s'estima procedent reduir la sanció imposada per no tenir serveis higiènics per a manipuladors, i es mantenen les multes imposades restants.
  
Vistos els preceptes legals esmentats i d'altres generals d'aplicació pertinent, resolc:
  
Estimar en part el recurs ordinari presentat per Restaurante Nan Kin, SL, contra la resolució de la Direcció Territorial de Sanitat de València, i deixar la sanció imposada per no tenir serveis higiènics per a manipuladors en set mil cinc-centes pessetes, mantenint les sancions restants.
  
Aquesta resolució posa fi a la via administrativa i, en contra, es pot interposar recurs contenciós administratiu en el termini de dos mesos, comptadors a partir de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana. D'acord amb el que disposa l'article 110.3 de la Llei de Règim Jurídic de les Administracions Públiques i del Procediment Administratiu Comú, la interposició d'aquest recurs contra actes que posen fi a la via administrativa requerirà la comunicació prèvia a l'òrgan que dictà l'acte impugnat.